Vyf vas vir moord, roof en kapingsFoto: SAPD/Facebook Hoofsupt. Wilfred Kgasago, woordvoerder van die Ekurhuleni-metropolisie, het gesê daar is op ŉ gesteelde vuurwapen, ŉ speelgoedgeweer, drie gesteelde voertuie, 24 selfone, bankkaarte en beursies beslag gelê. Die metropolisie het die verdagtes vir vyf dae dopgehou nadat ŉ wenk ontvang is. Twee van die mans en die vrou is in Phooko in hegtenis geneem terwyl die ander twee mans in Phadima in hegtenis geneem is. Die voertuie waarop beslag gelê is sluit in ŉ Toyota Corolla, ŉ Toyota Conquest en ŉ VW Golf 5. Die motors is tydens Augustus en September in Springs, Benoni en Meyerton gekaap. Kgasago het gesê daar word ondersoek ingestel na die verdagtes se betrokkenheid by ŉ vlaag misdade wat die afgelope tyd in Ekurhuleni gepleeg is. Die verdagtes sal binnekort in die Palm Ridge-landdroshof verskyn.